ИЗИСКВАНИЯ ЗА ИЗПЪЛНЕНИЕ ПРЕДМЕТА НА ДОГОВОРА 
 

ОБЩИ ПОЛОЖЕНИЯ

Площта, която подлежи на обработка е 38 175,56 дка., обхващащи 47 биотопи. Това е максималната обработваема площ и не включва площи, които са обработени или предстои да бъдат обработени през 2026 година от общини или от други институции. 
Изпълнението на поръчката следва да се извършва от лица с необходимата професионална компетентност, притежаващи удостоверение за придобита квалификация за ръководители и изпълнители на дезинфекции, дезинсекции и дератизации, издадено по реда на Наредба № 1 от 05.01.2018 г.
Изпълнението на поръчката следва да се извършва с необходимото техническо оборудване: моторни и ръчни пръскачки, генератори за топъл аерозол и моторни превозни средства за изпълнение на дейностите.
[bookmark: _GoBack]Мониторинг и обработката срещу комари: провежда се най-късно до 3 /три/ дни от датата на сключване на договора.  
Информация за местоположението на площите, подлежащи на обработка на територията на област Пловдив, е налична в отделен файл към настоящите изисквания. 
 Мониторинг включва оглед на площите, присъствието или отсъствието на ларви на комари, определяне на локализацията им, отчитане на плътността им, съгласно указанията за отчитане ефективността на дезинсекции и дератизации на НЦЗПБ. (https://www.ncipd.org/images/Documents/EPI/ddd/ukazanie_disinsection.pdf).  
  В протокола за извършен мониторинг, Изпълнителят посочва характеристиките на обекта, резултата от пробонабирането във всяка обследвана точка, придружена с GPS координати, както и необходимостта от провеждането на обработки.  
 Изпълнителят попълва информацията от проведения мониторинг в Приложение № 1 - Протокол. 
 Съобразно резултатите от извършения мониторинг следва да бъдат организирани и предприети дейности по дезинсекция, които включват:
1. Ларвицидни обработки – при установено наличие на ларви II-III възраст в съответния биотоп. 
Изпълнението на дейностите следва да се удостоверява с Протокол за ларвицидна обработка съгласно приложение № 5 на Наредба № 1 от 05.01.2018 г. за условията и реда за извършване на дезинфекции, дезинсекции и дератизации като се посочват GPS координатите на границите на обработената площ.
При провеждане на контрол на извършените ларвицидни обработки следва да се отчита плътността на популацията съгласно указанията за отчитане ефективността на дезинсекции и дератизации на НЦЗПБ (https://www.ncipd.org/images/UserFiles/File/DDD/ukazanie_disinsection.pdf).
При установяване на несъответствие с отчетеното от Изпълнителя се предписва извършването незабавно (в срок не повече от 2 дни) на ларвицидна и/или имагоцидна обработка на съответните биотопи, които са за сметка на Изпълнителя. 
2. Имагоцидни обработки – при установено наличие на летящи комари (имаго)
При установяване на имагоцидни форми на комари следва да бъде организирано и провеждането на имагоцидна обработка на съответните площи. Обработката се извършва на площите около водоема и е върху до 30 % от площта на биотопа.
Задължително условие е спазване на изискванията на Наредба № 13 от 26.08.2016 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности, както и на наличието на зони от европейската екологична мрежа Натура 2000.
 Площта на блата, мочурища, тресавища следва да се обработва изцяло за ларви. При по-големите басейни (езера и язовири) се обработва само крайбрежната вода и част от сушата, която към момента на обработката е залята от вода (например разливи).
С предимство се прилагат наземни ларвицидни обработки срещу комари, а при трудно достъпни за наземна техника площи може да се извършват и въздушни ларвицидни обработки, след поискано и получено писмено разрешение от компетентните органи, при необходимост от такова.
Наличие на ларви IV възраст, какавиди или имаго е белег за неефективен контрол на комарните популации.
Съгласно нормативните разпоредби, дейностите по мониторинг и дезинсекционни обработки следва да се извършват от лица с определена професионална компетентност, които притежават удостоверение за придобита квалификация за ръководител и/или изпълнител на дезинфекции, дезинсекции и дератизации. Същите следва да притежават инструменти, съоръжения и техническо оборудване (моторни и немоторни пръскачки, генератори за топъл аерозол и моторни превозни средства), необходими за изпълнение на дейностите.
Критерий за ефективност на резултата, който трябва да се постигне, е липса или откриване на единични ларви (ниска плътност) след обработката, установени по стандартна методика: 
https://www.ncipd.org/images/Documents/EPI/ddd/ukazanie_disinsection.pdf ). 
 
Да се спазват изискванията и на Закона за управление на отпадъците и Закона за опазване на околната среда.  
            Изпълнителят е длъжен да предоставя възможност на Възложителя или упълномощеното от него лице да проследи правилното прилагане на биоцидния продукт: спазване на работната концентрация, изпълнение на разходната норма и технологията на изпълнение на обработката.  
Изпълнителят трябва да информира своевременно Възложителя или упълномощено от него лице за всички пречки, възникващи в хода на изпълнението на работа, да предложи начин за отстраняването им, като може да поиска от Възложителя указания и/или съдействие за отстраняването им. 
Съставянето от страна на Възложителя или упълномощено от него лице на констативен протокол без забележка, се счита за приемане на извършената работа в съответствие с възложеното. 
 
ИЗИСКВАНЕ КЪМ ИЗПОЛЗВАНИТЕ БИОЦИДИ

Дезинсекцията следва да се извършва само и единствено с биоциди, разрешени за предоставяне на пазара от министъра на здравеопазването или упълномощено от него длъжностно лице по реда на глава четвърта от Закона за защита от вредното въздействие на химичните вещества и смеси или по реда на Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ, L 167 от 27.06.2012 г.), при спазване на условията на издаденото разрешение и на изискванията, посочени на етикета и в информационния лист за безопасност.   
С оглед опазване на фауната във водоемите и на нецелевите организми е задължително ларвицидните обработки срещу комари да се извършват с биоциди от регистъра на Министерството на здравеопазването, съдържащи като активно вещество микроорганизми (бактерии).   
Биоциди, съдържащи регулатори на растежа могат да се използват в прокопани канали, канавки, декоративни езера и в други места, посочени в издаденото разрешение за предоставяне на пазара на конкретния биоцид.   
 
